Dane Zajc: **HIŠA**

Kadar hiša zaspi,

se pokrije s streho,

da ji ne dežuje v oči.

Da se ji utrinki z neba

ne smetijo v usta,

če v spanju z okni zija.

Hiša sanja, da otroci v rokah

držijo sive medvedke,

zaresne lokomotive

pa tigre in leve žive.

Takrat spi nemirno in loputa z vrati.

Včasih sanja dolge hišaste pripovedke.

Takrat spi dolgo in zjutraj noče vstati.

Opolnoči se včasih hiša zbudi.

Zbudi se, ker misli, da jo je v peto

ugriznil zmaj.

Pa hitro zaspi nazaj.

Saj vidi: črni muc v kleti,

samo črni muc v kleti

se lišpa s prešernim petjem,

ker se odpravlja k beli mucki na čaj.

Kadar hiša spi, diha

z zavesami.

Napenja jih v prepihu, zelo rahlo, zelo tiho.

Naloge reši v zvezek. Preden začneš reševati pesem še enkrat preberi.

1. **Razloži besede in jih nato uporabi v novih povedih.**

lišpati se –

prešerno petje –

loputati –

zaresen –

zijati –

1. **Na izbiro imaš tri naloge, izberi eno in jo reši.**
* Reši naloge na učnem listu (nalogo reši v zvezek, ne na UL).
* V zvezek za SLJ napiši domišljijsko zgodbo o sanjah, ki jih sanja hiša. Naslov **hiša sanja**.
* V zvezek za SLJ napiši domišljijsko pesem. Namesto hiša lahko uporabiš besede okno, svetilka, omara, miza, postelja…

**Dane Zajc: HIŠA**

1. Kakšna je lahko hiša? Naštej.

|  |
| --- |
|  HIŠA |

2. V kakšni hiši bi rad-a živel-a? Nariši.

3. Iz pesmi prepiši besede, ki izražajo ugodje ali veselje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Iz teh besed sestavi zanimive povedi. Lahko jih povežeš v zgodbico.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_